《再和四首》
宋代·郭印

皇家故境未能收，愁绝登城与上楼。
目断东吴心已往，神驰西洛泪先流。
江山环合成兹邑，雾雨溟蒙即是秋。
赖有圣贤同一中，忍将时事说元由。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。